**PITANJA I ODGOVORI – PDP**

[**www.strukturnifondovi.hr**](http://www.strukturnifondovi.hr)

**FOND:** Fond solidarnosti Europske unije

**NADLEŽNO TIJELO:** Ministarstvo prostornoga uređenja, graditeljstva i državne imovine - Uprava za nadzor, žalbe, razvoj informacijskog sustava i digitalizaciju- Sektor za provedbu EU projekata digitalizacije

**NAZIV POZIVA:** Pružanje privremenog smještaja potrebitog stanovništva na području Grada Zagreba, Krapinsko-zagorske županije, Zagrebačke županije, Sisačko-moslavačke županije, Karlovačke županije, Varaždinske županije, Međimurske županije, Brodsko-posavske županije, Koprivničko-križevačke županije i Bjelovarsko-bilogorske županije nastalih kao posljedica serije potresa s epicentrom na području Sisačko-moslavačke županije počevši od 28. prosinca 2020. godine

**OZNAKA POZIVA:** Referentna oznaka: FSEU.MPGI.03

**ROK ZA ODGOVOR NA PITANJE (UzP):** 7 radnih dana

**TIP NATJEČAJA:** Otvoreni

**ROK ZA PODNOŠENJE PP:** 30. lipnja 2022. godine

Objavljeni odgovori dopunjuju i detaljnije pojašnjavaju dokumentaciju Poziva na dostavu projektnih prijedloga (PDP). Odgovor na pojedino pitanje mora biti eksplicitan, ali u svojoj cjelini ili djelomično smije sadržavati jasne i nedvosmislene reference na odgovor uz neko drugo pitanje.

U interesu jednakog postupanja, nadležno tijelo ne može dati prethodno mišljenje u svezi s prihvatljivošću prijavitelja, operacije ili određenih aktivnosti i troškova te ne može zamijeniti niti prejudicirati ishod pojedinih faza postupka dodjele kako su opisane u UzP-u. Slijedom navedenog, nadležno tijelo nije u mogućnosti odgovarati na pitanja koja zahtijevaju ocjenu prihvatljivosti konkretne operacije, konkretnog prijavitelja, konkretnih aktivnosti, konkretnih troškova i slično. U slučaju takvih pitanja, odgovor nadležnog tijela će upućivati na relevantni dio dokumentacije PDP-a.

|  |  |  |
| --- | --- | --- |
|  | **VERZIJA:** | **1** |
|  | **OBJAVA SVIH PITANJA/ODGOVORA IZ VERZIJE 1:** | **1. set pitanja i odgovora** |
| **RB** | **DATUM ZAPRIMANJA PITANJA: 07. siječnja 2022.** | **DATUM ODGOVORA NA PITANJE: 13. siječnja 2022.** |
|  | Odnosi li se „trošak prehrane stanovništva te svi troškovi vezani za prehranu“ isključivo na prehranu stanovništva koji borave u privremenom smještaju ili općenito na stanovništvo pogođeno potresom? | U Uputama za prijavitelje koje su sastavni dio Poziva prihvatljivi troškovi navedeni su u točki 2.10. Prihvatljivi troškovi. |
|  | Što se smatra privremenim smještajem? Kontejner, kamp kućica, mobilna kućica, dvorišne prostorije? | Sukladno Odluci Vlade o načinu raspodjele bespovratnih financijskih sredstava iz Fonda solidarnosti Europske unije za financiranje sanacije šteta od potresa na području Grada Zagreba, Krapinsko-zagorske županije, Zagrebačke županije, Sisačko-moslavačke županije, Karlovačke županije, Varaždinske županije, Međimurske županije, Brodsko-posavske županije I Bjelovarsko-bilogorske županije, imenovanju I određivanju zaduženja nacionalnog koordinacijskog tijela, tijela odgovornih za provedbu financijskog doprinosa I neovisnog revizorskog tijela („Narodne novine“, br. 127/21), PRILOG I, definirane su Vrste hitnih operacija I operacija oporavka od ključne važnosti u skladu s člankom 3. Stavkom 2. Uredbe (EZ) br. 2012/2002 predviđenih za doprinos iz Fonda solidarnosti EU-a, stavak (2) Pružanje privremenog smještaja I financiranje službi spašavanja, radi pokrivanja potreba pogođenog stanovništva, u točci 1. definirano je kako slijedi:  Osiguravanje privremenog smještaja potrebitog stanovništva uključujući izdatke za alternativne smještajne opcije i mogući smještaj u javnim domovima, hotelima, privremenim smještajnim jedinicama za stanovanje. |
| **3.** | Jesu li prihvatljivi korisnici koji žive u vlastitim kućama, ali nemaju uvjete za pripremu hrane? | U Uputama za prijavitelje koje su sastavni dio Poziva prihvatljivi troškovi navedeni su u točki 2.10. Prihvatljivi troškovi.  U Uputama za prijavitelje koje su sastavni dio Poziva prihvatljivi prijavitelji navedeni su u točki 2.1. Prihvatljivost prijavitelja. |
| **4.** | Na koji način se dokazuje prihvatljivost korisnika? Jesu li dovoljne njihove izjave o boravku u privremenom smještaju? | U Uputama za prijavitelje koje su sastavni dio Poziva prihvatljivi prijavitelji navedeni su u točki 2.1. Prihvatljivost prijavitelja.  U Prilogu II Ugovora o dodjeli bespovratnih sredstava za operacije koje se financiraju iz fonda solidarnosti, članak 14., stavak 3. definira pravdanje troškova putem Zahtjeva za nadoknadu sredstava:  Zahtjevi za nadoknadu sredstava moraju biti popraćeni odgovarajućom dokumentacijom o nastalim i potraživanim prihvatljivim troškovima operacije, odnosno ugovorima o nabavi (robe, radova, usluga) s računima izvođača radova i dobavljača robe, pružatelja usluga, potvrdama o prihvatu (robe, radova, usluga), evidencijama radnog vremena i platnim listama, putnim kartama, potvrdama, popisom i ostalim dokumentima koji dokazuju prihvatljivost troškova (dokumenti nabave, izmjene ugovora o nabavi, tehnička projektna dokumentacija, građevinske dozvole, dokaz o promidžbenim aktivnostima (članci, fotografije, itd.), popisom sudionika, studijama, certifikatima, revizorskim izvješćem (ako je primjenjivo) i drugim dokumentima koji opravdavaju nastali trošak. Navedenu dokumentaciju Korisnik pohranjuje u tiskanom (papirnatom) obliku te dostavlja TOPFD elektroničkim putem (sken izvornika). TOPFD u svakom trenutku može zahtijevati od Korisnika dostavljanje (dijela) navedene dokumentacije i u papirnatom/tiskanom obliku, odnosno ista dokumentacija mora biti u svakom trenutku dostupna TOPFD. Lista nije zatvorena, te TOPFD ima pravo zahtijevati od Korisnika dostavljanje dodatne dokumentacije, u svrhu provjere troška. |
| **5.** | Zadnja stranica Prijavnog obrasca sadrži tablicu naziva „NEPRIHVATLJIVI TROŠKOVI PREMA AKTIVNOSTIMA“, a kopiram i dio teksta iz Uputa za prijavitelje: Napomena:  Prijavitelj preuzima rizik moguće neprihvatljivosti troškova za cijelo vrijeme trajanja operacije. Troškovi koju su već plaćeni sredstvima iz Državnog proračuna i drugih javnih izvora prije sklapanja Ugovora, a plaćeni su za aktivnosti provedene od 28. prosinca 2020. godine moraju se iskazati u prijavi operacije. To se odnosi na troškove povezane s prihvatljivim aktivnostima te troškove povezane s građevinama koje su bile osigurane te im je isplaćena osigurana svota. Ti troškovi neće biti dodatno plaćeni jer bi predstavljali dvostruko financiranje no moraju se navesti u prijavi, izuzev okolnosti navedenih pod točkom 1.6 Dvostruko financiranje.  Molim Vas da mi potvrdite jesam li dobro shvatio Prijavni obrazac i podcrtani dio Uputa za prijavitelje kroz odgovor na slijedeći upit:  Ako je Grad Petrinja dobio od RH 30 milijuna kuna za uklanjanje posljedica potresa i još uzeo zajam od 25 milijuna kuna, mi kao prijavitelji moramo apsolutno svaki trošak od tih 55 milijuna kuna, prihvatljiv ili neprihvatljiv, staviti u prijavu? | U Uputama za prijavitelje koje su sastavni dio Poziva  u točki 1.6. Dvostruko financiranje stoji: U skladu s čl. 6. Uredbe Vijeća (EZ) br. 2012/2002 od 11. studenoga 2002. o osnivanju Fonda solidarnosti Europske unije i njenim izmjenama kako je navedeno u točki 1.1. ovih Uputa potrebno je osigurati da se isti trošak ne nadoknađuje putem drugih instrumenata financiranja Unije, posebno instrumenata kohezijske, poljoprivredne ili ribarstvene politike.  Prijavitelj ne smije tražiti/primiti sredstva iz drugih javnih izvora za troškove koji će biti nadoknađeni u sklopu podnesenog projektnog prijedloga, odnosno za financiranje odabrane operacije. Dvostrukim financiranjem se ne smatraju vlastita javna sredstva Prijavitelja kojim su se podmirili već nastali troškovi, a koji se prijavljuju za nadoknadu u sklopu projektnog prijedloga.  U slučaju da se ustanovi dvostruko financiranje projekta, Prijavitelj/Korisnik će morati vratiti iznos bespovratnih financijskih sredstva koji odgovara primljenom iznosu bespovratnih sredstava za trošak za koji se utvrdi da je predmet dvostrukog financiranja.  Obrazac 1\_Prijavni obrazac sastavni je dio Javnog poziva i prijavitelj je obavezan u potpunosti ga popuniti sa svim relevantnim podacima. |